ΑΠΟΦΑΣΗ ΤΗΣ ΕΠΙΤΡΟΠΗΣ της 20ής Ιουνίου 1995 που επιτρέπει προσωρινά στα κράτη μέλη να προβλέπουν παρεκκλίσεις από ορισμένες διατάξεις τη οδηγίας 77/93/ΕΟΚ του Συμβουλίου σχετικά με τα γεώμηλα που προορίζονται για βιομηχανική μεταποίηση για ανθρώπινη κατανάλωση, καταγωγής Σαουδικής Αραβίας (95/228/ΕΚ)

Η ΕΠΙΤΡΟΠΗ ΤΩΝ ΕΥΡΩΠΑΪΚΩΝ ΚΟΙΝΟΤΗΤΩΝ,

Έχοντας υπόψη:

τη συνθήκη για την ίδρυση της Ευρωπαϊκής Κοινότητας,

την οδηγία 77/93/ΕΟΚ του Συμβουλίου της 21ης Δεκεμβρίου 1976 περί των μέτρων προστασίας κατά της εισαγωγής στην Κοινότητα οργανισμών επιβλαβών για τα φυτά ή τα φυτικά προϊόντα και κατά της εξάπλωσής τους στο εσωτερικό της Κοινότητας (1), όπως τροποποιήθηκε τελευταία από την οδηγία 95/4/ΕΚ της Επιτροπής (2), και ιδίως το άρθρο 14 παράγραφος 1,

το αίτημα του Ηνωμένου Βασιλείου,

Εκτιμώντας:

ότι, βάσει των διατάξεων της οδηγίας 77/93/ΕΟΚ, οι κόνδυλοι γεωμήλων, εκτός εκείνων που έχουν πιστοποιηθεί επισήμως ως γεώμηλα προς σπορά σύμφωνα με άλλες κοινοτικές διατάξεις, καταγωγής Σαουδικής Αραβίας, δεν μπορούν καταρχήν να εισάγονται στην Κοινότητα λόγω κινδύνου εισαγωγής εξωτικών ασθενειών γεωμήλων που είναι άγνωστες στην Κοινότητα 7 ότι φαίνεται ότι οι μη ευνοϊκές κλιματολογικές συνθήκες επηρέασαν δυσμενώς την παραγωγή γεωμήλων στην Κοινότητα το 1994 7 ότι, κατά συνέπεια, προκύπτει έλλειψη στον εφοδιασμό γεωμήλων, ιδίως σε σχέση με γεώμηλα μεγάλου μεγέθους που προορίζονται για βιομηχανική μεταποίηση για ανθρώπινη κατανάλωση 7 ότι, ως εκ τούτου, το Ηνωμένο Βασίλειο επιθυμεί να εισαγάγει τέτοιου είδους γεώμηλα για περιορισμένη χρονική περίοδο, υπό τεχνικούς όρους οι οποίοι δεν συμβαδίζουν πλήρως με τους όρους της εν λόγω οδηγίας 7 ότι, κατά την περιορισμένη αυτή περίοδο, είναι, εντούτοις, δυνατόν να αποτραπεί ο κίνδυνος της διάδοσης επιβλαβών οργανισμών με την εφαρμογή ορισμένων ειδικών τεχνικών όρων 7 ότι τα μέτρα που προβλέπονται στην παρούσα απόφαση είναι σύμφωνα με τη γνώμη της Μόνιμης Φυτοϋγειονομικής Επιτροπής,

ΕΞΕΔΩΣΕ ΤΗΝ ΠΑΡΟΥΣΑ ΑΠΟΦΑΣΗ:

Άρθρο 1

1. Επιτρέπεται στα κράτη μέλη να εφαρμόζουν, βάσει των όρων της παραγράφου 2, παρεκκλίσεις από το άρθρο 4 παράγραφος 1 της οδηγίας 77/93/ΕΟΚ, αναφορικά με τις απαγορεύσεις που αναφέρονται στο μέρος Α σημείο 12 του παραρτήματος ΙΙΙ και από το άρθρο 5 παράγραφος 1 και την τρίτη περίπτωση του άρθρου 12 παράγραφος 1 στοιχείο α) της εν λόγω οδηγίας όσον αφορά τις απαιτήσεις που αναφέρονται στο μέρος Α τμήμα Ι στοιχείο 25.2 του παραρτήματος IV, για τα γεώμηλα που προορίζονται για βιομηχανική μεταποίηση για κατανάλωση από τον άνθρωπο, καταγωγής Σαουδικής Αραβίας.

2. Πρέπει να πληρούνται οι κάτωθι ειδικοί όροι:

α) τα γεώμηλα είναι γεώμηλα που προορίζονται για βιομηχανική μεταποίηση για κατανάλωση από τον άνθρωπο 7 β) έχουν καλλιεργηθεί στην περιοχή Hail που βρίσκεται στα βορειοδυτικά της Σαουδικής Αραβίας 7 γ) το μέγεθός τους δεν είναι μικρότερο από 50 mm 7 δ) έχει διαπιστωθεί, με επιθεωρήσεις κατά την καλλιεργητική περίοδο και με δοκιμασίες σε δείγματα εδάφους και παραγωγής, ανάλογα με την περίπτωση, ότι είναι απαλλαγμένα, από τους επιβλαβείς οργανισμούς Globodera pallida (Stone) Behrens, Globodera rostochiensis (Wollenweber) Behrens, Clavibacter michiganensis Smith (Davis) et al ssp. sepedonicus (Spieckermann et Kotthof) Davis et al., Pseudomonas solanacearum (Smith) Smith, ιοειδές ατράκτωσης κονδύλων των γεωμήλων, μυκόπλασμα potato stolbur και Synchytrium endobioticum (Scilbersky) Percival 7 ε) ανήκουν σε ποικιλίες, των οποίων τα γεώμηλα προς σπορά εισήχθησαν στη Σαουδική Αραβία μόνο από κράτη μέλη 7 στ) έχουν παραχθεί απευθείας από γεώμηλα προς σπορά που έχουν πιστοποιηθεί σε ένα από τα κράτη μέλη και έχουν εισαχθεί στη Σαουδική Αραβία 7 ζ) έχουν καλλιεργηθεί σε έδαφος, στο οποίο ποτέ προηγουμένως δεν έχουν καλλιεργηθεί γεώμηλα και στο οποίο το νερό για άρδευση λαμβάνεται από βαθέα φρέατα 7 η) ο χειρισμός τους έγινε με μηχανήματα που διατίθεντο αποκλειστικά για αυτά ή που απολυμάνθηκαν κατάλληλα μετά από κάθε χρησιμοποίηση για άλλους σκοπούς 7 θ) διατηρήθηκαν σε νεοανεγερθείσες αποθήκες στις οποίες ποτέ προηγουμένως δεν αποθηκεύθηκαν γεώμηλα 7 ι) είναι απαλλαγμένα από χώματα, φύλλα και άλλα υπολείμματα φυτών 7 ια) είναι συσκευασμένα σε νέους σάκους 7 φέρουν επίσημη ετικέττα σε κάθε σάκο, στην οποία αναφέρονται τα στοιχεία που προσδιορίζονται στο παράρτημα 7 ιβ) οι επιθεωρήσεις που απαιτούνται σύμφωνα με το άρθρο 12 της οδηγίας 77/93/ΕΟΚ διενεργούνται από τα αρμόδια επίσημα όργανα που αναφέρονται στην εν λόγω οδηγία, με την αρωγή εμπειρογνωμόνων που αναφέρονται στο άρθρο 19α της οδηγίας αυτής και σύμφωνα με την προβλεπόμενη από αυτή διαδικασία 7 ιγ) τα γεώμηλα εισάγονται μέσω σημείων εισόδου που ορίζονται από το κράτος μέλος εισαγωγής 7 ιδ) πριν από την εισαγωγή σε ένα κράτος μέλος, ο εισαγωγέας ανακοινώνει την εν λόγω εισαγωγή αρκετό χρόνο πριν στα εν λόγω αρμόδια επίσημα όργανα του σχετικού κράτους μέλους προσδιορίζοντας:

- τον τύπο του υλικού,

- την ποσότητα,

- τη δηλωμένη ημερομηνία εισαγωγής και το σημείο εισόδου,

- τις εγκαταστάσεις που αναφέρονται στο στοιχείο ιε).

Ενημερώνεται επισήμως, πριν από την εισαγωγή, σχετικά με τους όρους των στοιχείων α) έως ιθ) 7 ιε) τα γεώμηλα υφίστανται μεταποίηση για ανθρώπινη κατανάλωση μόνο στις εγκαταστάσεις μεταποίησης του εργοστασίου που έχουν εγκριθεί και καταγραφεί από τα εν λόγω αρμόδια επίσημα όργανα, σύμφωνα με τους όρους του στοιχείου ιστ) 7 ιστ) η έγκριση των εγκαταστάσεων μεταποίησης του εργοστασίου σύμφωνα με το στοιχείο ιε) χορηγείται εφόσον παρασχεθούν εγγυήσεις ότι τα απορρίμματα που προκύπτουν από την μεταποίηση των γεωμήλων που εισήχθησαν σύμφωνα με την παρούσα απόφαση, διατίθενται σύμφωνα με τις διατάξεις που αναφέρονται στο στοιχείο ιζ) και μετά την παροχή εγγυήσεων ότι τα γεώμηλα κάθε εισαγωγής θα υποστούν μεταποίηση είτε χωριστά, είτε, εάν υποστούν μεταποίηση με γεώμηλα άλλης προέλευσης, τα απορρίμματα των εν λόγω γεωμήλων θα διατεθούν επίσης σύμφωνα με τις διατάξεις του στοιχείου ιζ). Τα γεώμηλα υφίστανται μεταποίηση το συντομότερο δυνατό μετά την εισαγωγή και οπωσδήποτε εντός δύο μηνών από την εισαγωγή 7 ιζ) τα γεώμηλα μεταφέρονται από το σημείο εισόδου σε σφραγισμένα δοχεία με κατευθείαν και άμεση παράδοση υπό τον έλεγχο των προαναφερθέντων αρμόδιων οργάνων σε μια από τις εγκαταστάσεις μεταποίησης του εργοστασίου που αναφέρεται στο στοιχείο ιε) 7 εάν το σημείο εισόδου και οι εγκαταστάσεις που αναφέρονται στο στοιχείο ιε) βρίσκονται σε διαφορετικά κράτη μέλη, υπάρχει κατάλληλη επικοινωνία μεταξύ των σχετικών αρμοδίων επίσημων οργάνων, για να διασφαλισθεί ότι η μεταφορά των γεωμήλων γίνεται υπό συνεχή επίσημο έλεγχο 7 ιη) η διάθεση των απορριμμάτων που προκύπτουν από τη μεταποίηση των γεωμήλων που εισήχθησαν σύμφωνα με την παρούσα απόφαση γίνεται σύμφωνα με τους εξής κανόνες προκειμένου να αποφευχθεί ο κίνδυνος διάδοσης επιβλαβών οργανισμών:

- τα απορρίμματα από τη μεταποίηση γεωμήλων (συμπεριλαμβανομένων απορριπτέων γεωμήλων και φλοιών) και οποιαδήποτε άλλα στέρεα απόβλητα που συνδέονται με τα γεώμηλα θα διατίθενται είτε:

- με ταφή σε βάθος σε επίσημα εγκεκριμένο χώρο διάθεσης στον οποίο δεν υπάρχει κανένας κίνδυνος διήθησης σε γεωργικές γαίες ή επαφή με υδάτινους πόρους που θα μπορούσαν να χρησιμοποιηθούν για την άρδευση γεωργικών γαιών. Τα απορρίμματα πρέπει να μεταφέρονται απευθείας στον εγκεκριμένο χώρο με προφυλάξεις ούτως ώστε να μην υπάρχει κίνδυνος απώλειας των απορριμμάτων,

ή - με αποτέφρωση 7 - υγρά απόβλητα μεταποίησης:

πριν από τη διάθεσή τους, τα υγρά απόβλητα που περιέχουν αιωρούμενες στερεές ουσίες υπόκεινται σε διαδικασίες φιλτραρίσματος ή καθίζησης για την απομάκρυνση των στερεών αυτών ουσιών. Η διάθεση των εν λόγω στερεών ουσιών γίνεται σύμφωνα με την πρώτη περίπτωση ανωτέρω.

Έπειτα τα υγρά απόβλητα είτε:

- θερμαίνονται σε 80° C επί 60 τουλάχιστον λεπτά ή οξινίζονται σε pH 1 πριν από τη διάθεσή τους,

ή - απορρίπτονται σε εκβολές ποταμών ή σε παλιρροϊκά ύδατα,

ή - διατίθενται κατ' άλλο τρόπο κατόπιν επίσημης εγκρίσεως και υπό επίσημο έλεγχο προκειμένου να μην υπάρξει κανένας κίνδυνος επαφής των αποβλήτων με γεωργικές γαίες. Τα σχετικά λεπτομερή στοιχεία γνωστοποιούνται στα άλλα κράτη μέλη και στην Επιτροπή 7 ιθ) όλες οι περιοχές αποθήκευσης, ο εξοπλισμός, τα μέσα συσκευασίας και τα οχήματα τα οποία ήλθαν σε επαφή με τα εισαχθέντα γεώμηλα ή με χώμα το οποίο έχει σχέση με τα γεώμηλα, καθαρίζονται και απολυμαίνονται, μετά τη χρησιμοποίησή τους και πριν από την περαιτέρω χρησιμοποίησή τους, με τη χρήση κατάλληλων απολυμαντικών ή, εφόσον χρειάζεται, διατίθενται σύμφωνα με το στοιχείο ιη) πρώτη περίπτωση 7 κ) τα προαναφερθέντα αρμόδια όργανα παρακολουθούν τη διάθεση των αποβλήτων και τις διαδικασίες απολύμανσης στις εγκεκριμένες εγκαταστάσεις μεταποίησης του εργοστασίου και αλλού, εφόσον χρειάζεται, κατά τη διάρκεια της μεταποίησης των εισαχθέντων γεωμήλων και κατά τη διάρκεια της περιόδου μετά το πέρας της μεταποίησης καθ' ον χρόνον συνεχίζεται η διάθεση των αποβλήτων, προκειμένου να διασφαλισθεί η συμμόρφωση προς τις απαιτήσεις των στοιχείων ιη) και ιθ) η παρακολούθηση διεξάγεται με τη συνδρομή των εμπειρογνωμόνων που αναφέρονται στο άρθρο 19α της οδηγίας 77/93/ΕΟΚ.

Άρθρο 2

Τα κράτη μέλη ενημερώνουν την Επιτροπή και τα άλλα κράτη μέλη σχετικά με οποιαδήποτε χρήση της άδειας που χορηγείται δυνάμει του άρθρου 1. Παρέχουν στην Επιτροπή και στα άλλα κράτη μέλη, πριν από την 1 Σεπτεμβρίου 1995, πληροφορίες σχετικά με τις ποσότητες που εισήχθησαν σύμφωνα με την παρούσα απόφαση καθώς και λεπτομερή τεχνική έκθεση της επίσημης παρακολούθησης που αναφέρεται στο άρθρο 1 παράγραφος 2 στοιχείο κ) 7 αντίγραφο των φυτοϋγειονομικών πιστοποιητικών διαβιβάζεται στην Επιτροπή.

Άρθρο 3

1. Η άδεια που χορηγείται δυνάμει του άρθρου 1 ισχύει από την 1η Ιουνίου 1995 έως τις 15 Ιουλίου 1995.

2. Η άδεια ανακαλείται εάν διαπιστωθεί ότι οι όροι που καθορίστηκαν στο άρθρο 1 παράγραφος 2 ήταν ανεπαρκείς για να αποτρέψουν την εισαγωγή επιβλαβών οργανισμών ή δεν τηρήθηκαν.

Άρθρο 4

Η παρούσα απόφαση απευθύνεται στα κράτη μέλη.

Βρυξέλλες, 20 Ιουνίου 1995.

Για την Επιτροπή Franz FISCHLER Μέλος της Επιτροπής

ΠΑΡΑΡΤΗΜΑ

ΣΤΟΙΧΕΙΑ ΠΟΥ ΠΡΕΠΕΙ ΝΑ ΑΝΑΦΕΡΟΝΤΑΙ ΣΤΗΝ ΕΤΙΚΕΤΤΑ

[σύμφωνα με το άρθρο 1 παράγραφος 2 στοιχείο ια)] 1. Ονομασία της αρχής που εξέδωσε την ετικέττα 2. Ονομασία του οργανισμού εξαγωγής 3. Ένδειξη «γεώμηλα που προορίζονται για μεταποίηση για κατανάλωση από τον άνθρωπο»

4. Μέγεθος 5. Δηλωμένο καθαρό βάρος 6. Ένδειξη «σύμφωνα με τις απαιτήσεις ΕΚ 1995»

7. Περιοχή παραγωγής